този период този доклад за изпитване или изследване не се употребява в полза на друго лице, целящо получаване на одобрение за пускане на пазара на продукт за растителна защита, освен когато първият собственик е дал своето изрично съгласие за това. Това право ще се нарича по-нататък „защита на данните“.
 3. Страните определят условията, на които докладът от изпитването или изследването трябва да отговаря.
 4. Периодът на защита на данните следва да бъде не по-малко от 10 години от датата, на която е предоставено първото разрешение в съответната страна. Страните могат да решат да удължат този период на защита за продукти за растителна защита с нисък риск. В този случай периодът може да бъде удължен до 13 години.
 5. Страните могат да решат, че тези периоди се удължават за всяко разширяване на разрешението за минимални употреби (36). В такъв случай целият период на защита на данните не може в никакъв случай да надвишава 13 години или 15 години за продуктите за растителна защита с нисък риск.
 6. Дадено изпитване или изследване също подлежи на защита, ако то е необходимо за подновяването или прегледа на разрешение за пускане на пазара. В този случай периодът на защита на данните е 30 месеца.
 7. Страните установяват правила за избягване на дублиращи се изпитвания върху гръбначни животни. Всеки заявител, който възнамерява да извърши изпитвания и изследвания върху гръбначни животни, предприема необходимите мерки, за да установи дали тези изпитвания и изследвания не са вече извършени или започнати.
 8. Новият заявител и притежателят или притежателите на съответните разрешения полагат всички усилия, за да гарантират съвместното ползване на изпитвания и изследвания върху гръбначни животни Разходите за съвместното ползване на докладите за изпитвания и изследвания се определят по справедлив, прозрачен и недискриминационен начин. Новият заявител е длъжен да сподели единствено разходите за информацията, която се изисква да се представи, за да изпълни изискванията за разрешение.
 9. Когато новият заявител и притежателят или притежателите на съответните разрешения за продукти за растителна защита не могат да постигнат споразумение за съвместното ползване на докладите за изпитвания и изследвания върху гръбначни животни, новият заявител уведомява страната за това.
 10. Невъзможността да се постигне споразумение не възпрепятства съответната страна да използва докладите за изпитвания и изследвания върху гръбначни животни за целите на заявлението на новия заявител.
 11. Притежателят или притежателите на съответното разрешение имат право на иск срещу новия заявител за справедлив дял от направените от тях разходи. Съответната страна може да насочи заинтересованите страни към разрешаване на въпроса чрез формален и задължителен арбитраж съгласно националното законодателство.
 Подраздел 6
 Топологии на полупроводникови изделия
 Член 224
 Определение
 За целите на настоящия подраздел:
 а)
 „полупроводниково изделие“ означава крайната или междинна форма на всяко изделие:
 състоящо се от основна част, която съдържа слой от полупроводников материал, и при което един или повече други слоеве са съставени от проводящ, изолационен или полупроводников материал, като слоевете са подредени в съответствие с предварително установена триизмерна структура, и което е предназначено да изпълнява, изключително или наред с други функции, електронна функция;
 б)
 „топология“ на полупроводниково изделие означава поредица от свързани изображения,